CELEX: 52008PC0786
Language: lt
Date: 2008-11-12
Title: Pasiūlymas Tarybos reglamentas iš dalies keičiantis Kitų Europos Bendrijų tarnautojų įdarbinimo sąlygas

Svarbus teisinis pranešimas

|

52008PC0786

Pasiūlymas Tarybos reglamentas iš dalies keičiantis Kitų Europos Bendrijų tarnautojų įdarbinimo sąlygas  /* KOM/2008/0786 galutinis - CNS 2008/0022 */  

	[pic] | EUROPOS BENDRIJŲ KOMISIJA |Briuselis, 2008 11 14COM(2008) 786 galutinis(priimtas dokumentu SEC(2008) 2604)2008/0224(CNS)PasiūlymasTARYBOS REGLAMENTASiš dalies keičiantis Kitų Europos Bendrijų tarnautojų įdarbinimo sąlygasAIŠKINAMASIS MEMORANDUMASPASIŪLYMO APLINKYBĖS-  Pasiūlymo pagrindas ir tikslaiŠio pasiūlymo tikslas – į Kitų Europos Bendrijų tarnautojų įdarbinimo sąlygas (toliau – Įdarbinimo sąlygos) įtraukti nuostatas, pagal kurias sukuriama nauja atskira Europos Parlamento darbuotojų kategorija. Pasiūlymas taikomas Europos Parlamento narių padėjėjams, dirbantiems vienoje iš Europos Parlamento darbo vietų (Briuselyje, Strasbūre, Liuksemburge), išskyrus padėjėjus, dirbančius Parlamento nario biure šalyje, kurioje narys išrinktas, pvz., Parlamento nario rinkimų apygardoje esančiame biure; juo taip pat siekiama padaryti aiškesnę ir pagerinti dabartinę padėtį visiškai atsižvelgiant į padėjėjų funkcijų Parlamente ypatumus.-  Bendrosios aplinkybėsDabartinė Parlamento narių padėjėjų įdarbinimo tvarka, kuri grindžiama tik privatinės teisės sutartimis, nebesuderinama su Parlamento, kurį sudaro 27 valstybių narių nariai, dydžiu ir sudėtingumu. Dėl šios tvarkos sunki administracinė našta tenka ir Parlamento administracijai, ir įvairiems Parlamento nariams. Be šios administracinės naštos, yra daug Parlamento narių padėjėjų padėties apribojimų, nes asmenims, važinėjantiems dirbti iš Briuselio, Strasbūro ir Liuksemburgo į kitas Europos vietas ir atgal, taikomos 27 skirtingos mokesčių ir socialinio draudimo sistemos.Komisijos 1998 m. gegužės 19 d. pasiūlymo klausimu Taryba 2000 m. pareiškė, kad ji visiškai suvokia, jog būtina reglamentuoti Parlamento narių padėjėjų įdarbinimo sąlygas ir pagerinti dabartinę jų padėtį. Šiuo tikslu Taryba pažymėjo, kad 1999 m. balandžio 26 d., kai buvo svarstomas Europos Parlamento narių statuto projektas, ji patvirtino tokius, jo manymu, šiuo požiūriu pagrindinius principus:-  Parlamentas tiesiogiai moka padėjėjams atitinkamų Europos Parlamento narių atsakomybe ir remdamasis asmeniniais tų narių nurodymais;-  su Europos Parlamentu sudaroma rašytinė sutartis ir užregistruojama;-  laikomasi taikytinų mokesčių ir socialinio draudimo teisės aktų.Šiame pasiūlyme, pagal kurį į Įdarbinimo sąlygas įtraukiama nauja Parlamento narių padėjėjų kategorija, laikomasi minėtųjų principų. Europos Parlamentas įdarbins šiai naujai kategorijai priklausančius asmenis, kurie bus atrinkti Parlamento nario ir kurie dirbs tam nariui.Parengtos specialiosios nuostatos, kuriomis reglamentuojama ši nauja darbuotojų kategorija ir pagal kurias atsižvelgiama į konkrečius Parlamento narių padėjėjų pareigų ypatumus ir į jų santykius su Europos Parlamentu ir Parlamento nariais.Į Įdarbinimo sąlygas įtraukus šią naują kategoriją 27 skirtingos sistemos, susijusios su sutartiniais santykiais, mokesčiais ir socialiniu draudimu, bus pakeistos viena sistema.-  Galiojančios pasiūlymo srities nuostatosTarybos reglamentas (EB, Euratomas) Nr. 259/68, iš dalies keičiantis Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas2005 m. rugsėjo 28 d. Europos Parlamento sprendimas dėl Europos Parlamento narių statuto priėmimo (2005/684/EB, Euratomas)-  Derėjimas su kitomis Europos Sąjungos politikos sritimis ir tikslaisNetaikytina.KONSULTACIJOS SU SUINTERESUOTOSIOMIS ŠALIMIS IR POVEIKIO VERTINIMAS-  Konsultacijos su suinteresuotosiomis šalimisNetaikoma.-  Tiriamųjų duomenų rinkimas ir naudojimasNepriklausomo tyrimo neprireikė.-  Poveikio vertinimasPagal pasiūlymo projektą nauja darbuotojų kategorija tik įtraukiama į Įdarbinimo sąlygas, todėl nesitikima jokio išorės poveikio. Dėl šios priežasties poveikio vertinimo nereikia.TEISINIAI PASIŪLYMO ASPEKTAI-  Siūlomos priemonės santraukaPasiūlyme nustatomos taisyklės, pagal kurias į Kitų Europos Bendrijų tarnautojų įdarbinimo sąlygas įtraukiama nauja Europos Parlamento narių padėjėjų kategorija.-  Teisinis pagrindasEuropos bendrijos steigimo sutarties 283 straipsnis.-  Subsidiarumo principasPasiūlymas priklauso išimtinei Bendrijos kompetencijai. Todėl subsidiarumo principas netaikomas.-  Proporcingumo principasPasiūlymas atitinka proporcingumo principą dėl šios priežasties:Norint pasiekti pagrindinį tikslą, t. y. kad Europos Parlamento narių padėjėjams, dirbantiems vienoje iš Europos Parlamento darbo vietų (Briuselyje, Strasbūre, Liuksemburge), būtų taikomos Kitų Europos Bendrijų tarnautojų įdarbinimo sąlygos, pagal proporcingumo principą būtina ir tikslinga nustatyti taisykles, kuriomis būtų reglamentuojama ši nauja kategorija ir pagal kurias būtų atsižvelgiama į jos ypatumus. Šiame pasiūlyme nenumatoma daugiau, nei būtina siekiant šio tikslo.-  Pasirinktos priemonėsSiūloma priemonė reglamentas.Kitos priemonės būtų netinkamos dėl toliau nurodytos priežasties.Pasiūlymas susijęs su esamos priemonės pakeitimu.POVEIKIS BIUDŽETUIPasiūlymas Bendrijos biudžetui poveikio neturi.PasiūlymasTARYBOS REGLAMENTASiš dalies keičiantis Kitų Europos Bendrijų tarnautojų įdarbinimo sąlygasEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 283 straipsnį,atsižvelgdama į Protokolą dėl Europos Bendrijų privilegijų ir imunitetų, ypač į jo 13 straipsnį,atsižvelgdama į Komisijos pasiūlymą, pateiktą gavus Tarnybos nuostatų komiteto nuomonę[1],atsižvelgdama į Europos Parlamento nuomonę[2],atsižvelgdama į Teisingumo Teismo nuomonę[3],atsižvelgdama į Audito Rūmų nuomonę[4],kadangi:1.  Pagal Europos Parlamento narių statuto[5] 21 straipsnį nariai turi teisę naudotis savo nuožiūra pasirinkto asmeninio personalo paslaugomis. Šiuo metu Parlamento nariai tiesiogiai įdarbina visus savo tarnautojus pagal sutartis, kurioms taikoma nacionalinė teisė, o Europos Parlamentas kompensuoja jų patirtas išlaidas, atsižvelgdamas į nustatytas ribas.2.  Vienam ar keliems Parlamento nariams padeda atitinkamas skaičius tokių tarnautojų (toliau – Parlamento narių padėjėjai) Europos Parlamento patalpose Strasbūre, Briuselyje ir Liuksemburge. Kiti dirba Parlamento nariams valstybėje, kurioje šie nariai buvo išrinkti.3.  Priešingai nei pastarieji, Parlamento narių padėjėjai dažniausiai yra emigrantai. Jie dirba Europos Parlamento patalpose Europos daugiakalbėje, daugiakultūrėje aplinkoje ir vykdo užduotis, kurios tiesiogiai susijusios su Europos Parlamento darbu.4.  Beje, tai buvo patvirtinta Europos Bendrijų Pirmosios instancijos teismo, kuris pripažino, kad tam tikrais aspektais galima laikyti, jog Europos Parlamento narių padėjėjai atlieka pareigas Parlamentui[6] pagal Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas[7].5.  Dėl šių priežasčių, siekiant pagal bendras taisykles užtikrinti skaidrumą, nediskriminavimą ir teisinį tikrumą, reikėtų garantuoti, kad minėtieji padėjėjai, išskyrus asmenis, dirbančius valstybėje narėje, kurioje jie išrinkti, taip pat asmenis, dirbančius vietoje Parlamento nariams, išrinktiems vienoje iš tų valstybių narių, kuriose yra trys darbo vietos, būtų įdarbinami sudarant sutartis tiesiogiai su Europos Parlamentu.6.  Todėl reikėtų šiems padėjėjams taikyti kitiems tarnautojams taikomas sąlygas ir taip atsižvelgti į jų ypatingą padėtį.7.  Šios specialios kategorijos tarnautojų įtraukimas nedaro poveikio Pareigūnų tarnybos nuostatų 29 straipsniui, kuriame numatyta, kad vidiniai konkursai yra atviri tik pareigūnams ir laikiniems darbuotojams.8.  Taigi Parlamento narių padėjėjai sudaro atskirą Europos Parlamento darbuotojų kategoriją, ypač atsižvelgiant į tai, kad jie padeda Parlamento nariams, kaip demokratiškai išrinktiems atstovams, kuriems suteikti įgaliojimai, atlikti jų užduotis.9.  Todėl reikia atlikti nedidelius Kitų Europos Bendrijų tarnautojų įdarbinimo sąlygų pakeitimus, kad į jas būtų įtraukta šios naujos kategorijos tarnautojai.10.  Atsižvelgiant į padėjėjų pareigų pobūdį, reikėtų numatyti tik vieną padėjėjų kategoriją, suskirstytą į lygius, kurie būtų suteikiami remiantis kriterijais, kurie turėtų būti nustatyti Europos Parlamento vidiniame sprendime.11.  Parlamento narių padėjėjų sutartys, sudarytos su Europos Parlamentu, turėtų būti grindžiamos Parlameno narių padėjėjo ir Parlamento nario (-ių), kuriam (kuriems) jis padeda, tarpusavio pasitikėjimu.12.  Įtraukiant šios naujos kategorijos tarnautojus, reikia laikytis biudžeto neutralumo principo. Todėl Europos Parlamentas į bendrą Europos Sąjungos biudžetą moka visą įmokos sumą, reikalingą finansuoti pensijos sistemai, išskyrus įmokas pagal Pareigūnų tarnybos nuostatų 83 straipsnio 2 dalį, kurios yra išskaitomos kas mėnesį iš atitinkamo asmens atlyginimo.13.  Šios naujosios nuostatos turėtų įsigalioti tuo pačiu metu, kai įsigalios Europos Parlamento narių statutas,PRIĖMĖ ŠĮ REGLAMENTĄ:1 straipsnisKitų Europos Bendrijų tarnautojų įdarbinimo sąlygos iš dalies keičiamos taip, kaip nurodyta priede.2 straipsnisPer trejus metus nuo šio Reglamento įsigaliojimo Europos Parlamentas pateikia ataskaitą dėl šio reglamento taikymo tam, kad būtų galima nustatyti, ar reikia pritaikyti taisykles, taikomas Parlamento narių padėjėjams.3 straipsnisŠis reglamentas įsigalioja pirmąją Europos Parlamento kadencijos, prasidėsiančios 2009 m., dieną.Reglamentas privalomas visas ir tiesiogiai taikomas visose valstybėse narėse.Priimta Briuselyje,Tarybos varduPirmininkasPRIEDASKitų Europos Bendrijų tarnautojų įdarbinimo sąlygos iš dalies keičiamos taip:1) 1 straipsnyje po įtraukos „– pagalbiniai darbuotojai“ įterpiama ši įtrauka:„– Parlamento narių padėjėjai“.2) Po 5 straipsnio įterpiamas šis straipsnis:„5a straipsnisŠiose Įdarbinimo sąlygose „Parlamento narių padėjėjai“ reiškia vieno ar kelių Parlamento narių pasirinktus darbuotojus, pagal su Europos Parlamentu tiesiogiai sudarytas sutartis įdarbintus padėti vienam ar keliems Europos Parlamento nariams, kaip numatyta 125 straipsnio 1 dalyje.“3) VII ir VIII antraštinės dalys su 125–127 straipsniais tampa VIII ir IX antraštinėmis dalimis su 141–143 straipsniais. Įterpiama nauja VII antraštinė dalis:„ VII ANTRAŠTINĖ DALISParlamento narių padėjėjai1 skyriusBendrosios nuostatos125 straipsnis1. Parlamento nario padėjėjas – tai Europos Parlamento įdarbintas tarnautojas padėti vienam ar keliems Parlamento nariams vykdyti savo įgaliojimus Europos Parlamento patalpose vienoje iš trijų Europos Parlamento darbo vietų. Jis atlieka užduotis, kurios yra tiesiogiai susijusios su Europos Parlamento darbu.Parlamento nario padėjėjas įdarbinamas visą ar sutrumpintą darbo laiką ir skiriamas eiti pareigas, kurios nėra įtrauktos į pareigybių sąrašą, pridedamą prie Europos Parlamentui skirtame biudžeto skirsnio.2. Europos Parlamentas, priimdamas vidinį sprendimą, tvirtina nuostatas, kuriomis reglamentuojamas Parlamento narių padėjėjų įdarbinimas.3. Atlyginimas Parlamento narių padėjėjams mokamas iš bendrųjų asignavimų pagal Europos Parlamentui skirtą biudžeto skirsnį.126 straipsnis1. Skiriami Parlamento narių padėjėjų lygiai.2. Pagal analogiją taikomas Tarnybos nuostatų 1e straipsnis dėl socialinio pobūdžio priemonių ir darbo sąlygų.2 skyriusTeisės ir pareigos127 straipsnisPagal analogiją taikomi Tarnybos nuostatų 11–26a straipsniai. Europos Parlamentas, priimdamas vidinį sprendimą, tvirtina praktinio įgyvendinimo tvarką, kurią taikant atsižvelgiama į specialų Parlamento nario ir padėjėjo ryšio pobūdį.3 skyriusĮdarbinimo sąlygos128 straipsnis1. Pagal analogiją taikomos Tarnybos nuostatų 1d straipsnio nuostatos.2. Parlamento nario padėjėją pasirenka Parlamento narys (-iai), kuriam (kuriems) jis turės padėti. Nepažeidžiant papildomų kriterijų, kurie gali būti numatyti 125 straipsnio 2 dalyje minėtose nuostatose, padėjėjas gali būti įdarbintas, jei:a) yra vienos iš Bendrijų valstybių narių pilietis, išskyrus atvejus, kai 6 straipsnio pirmojoje pastraipoje minėta tarnyba padaro išimtį, ir jei turi visas piliečio teises;b) įvykdė visas su karine tarnyba susijusių įstatymų nustatytas prievoles;c) turi jo tarnybinėms pareigoms atlikti reikiamas charakterio savybes;d) yra fiziškai tinkamas eiti savo pareigas;e) pateikia įrodymus, kad puikiai moka vieną iš Bendrijos kalbų ir pakankamai moka kitą Bendrijos kalbą tiek, kiek reikia jo pareigoms atlikti, ir;f) įgijo:i) diplomu patvirtintą aukštąjį išsilavinimą, arbaii) diplomu patvirtintą vidurinį išsilavinimą, suteikiantį galimybę siekti aukštojo mokslo, ir ne mažesnę kaip trejų metų atitinkamą profesinę patirtį, arbaiii) atitinkamo lygio profesinį pasirengimą arba profesinę patirtį, kai tai pagrįsta tarnybos interesais.129 straipsnis1. Parlamento nario padėjėjui skiriamas trijų mėnesių bandomasis laikotarpis.2. Jeigu per bandomąjį laikotarpį Parlamento nario padėjėjas vieną mėnesį ar ilgiau negali atlikti savo pareigų dėl ligos ar nelaimingo atsitikimo, 6 straipsnio pirmojoje pastraipoje minėta tarnyba Parlamento nario prašymu atitinkamą laiką gali pratęsti jo bandomąjį laikotarpį.3. Likus ne mažiau kaip mėnesiui iki bandomojo laikotarpio pabaigos, Parlamento narys parengia ataskaitą apie savo padėjėjo, kurio darbas pasirodė nepakankamo lygio, kad jį galima būtų palikti eiti šias pareigas, sugebėjimus atlikti savo pareigas, darbo našumą ir elgesį. 6 straipsnio pirmojoje pastraipoje nurodyta tarnyba ataskaitą pateikia susipažinti atitinkamam padėjėjui, kuris turi teisę raštu per aštuonias pilnas dienas pateikti savo pastabas. Prireikus minėtąjį Parlamento nario padėjėją atleidžia 6 straipsnio pirmojoje pastraipoje nurodyta tarnyba, jei ataskaita jai buvo perduota iki bandomojo laikotarpio pabaigos.4. Bandomuoju laikotarpiu atleistas Parlamento nario padėjėjas turi teisę į vieno trečdalio jo bazinės mėnesinės algos dydžio kompensaciją už kiekvieną išdirbtą bandomojo laikotarpio mėnesį.130 straipsnis1. Prieš įdarbinant Parlamento nario padėjėją, Europos Parlamento medicinos tarnyba patikrina jo sveikatą, kad Europos Parlamentas galėtų įsitikinti, jog padėjėjas atitinka 128 straipsnio 2 dalies d punkto reikalavimus.2. Jeigu atlikus 1 dalyje numatytą sveikatos patikrinimą pateikiama neigiama gydytojų išvada, kandidatas per 20 dienų nuo tos dienos, kai institucija jam pranešė apie išvadą, gali prašyti perduoti jo bylą medikų komisijai, sudarytai iš trijų gydytojų, kuriuos 6 straipsnio pirmojoje pastraipoje nurodyta tarnyba parenka iš institucijų gydytojų. Medikų komisija išklauso pradinę neigiamą išvadą pateikusį gydytoją. Kandidatas gali medikų komisijai pateikti savo pasirinkto gydytojo pateiktą išvadą. Jeigu medikų komisija patvirtina 1 dalyje numatyto sveikatos patikrinimo išvadas, kandidatas sumoka 50 % honoraro ir papildomų išlaidų.131 straipsnis1. Su Parlamento narių padėjėjais sudaromos terminuotos darbo sutartys. Nepažeidžiant 140 straipsnio nuostatų, šios sutartys baigia galioti ne vėliau, kai baigiasi kadencija, kurios metu jos buvo sudarytos.2. Europos Parlamentas priima vidinį sprendimą, kuriame nustatomi kriterijai, taikomi skiriant padėjėjus į tam tikro lygio pareigas, kai jie įdarbinami.3. Jei su Parlamento nario padėjėju sudaroma nauja sutartis, būtina priimti naują sprendimą dėl jo paskyrimo į tam tikro lygio pareigas.4 skyriusDarbo sąlygos132 straipsnis1. Parlamento narys nustato savaitinę savo padėjėjo darbo trukmę, tačiau paprastai ji negali būti ilgesnė kaip 42 valandos per savaitę.2. Padėjėjas neprivalo dirbti viršvalandžių, išskyrus skubius atvejus arba išskirtinį darbo krūvį.3. Tačiau už viršvalandžius, kuriuos dirbo, Parlamento narių padėjėjai neturi teisės gauti kompensaciją ar atlygį.4. Pagal analogiją taikomi Tarnybos nuostatų 42a, 42b, 55a ir 57–61 straipsniai dėl atostogų, darbo trukmės ir valstybinių švenčių, taip pat šių Įdarbinimo sąlygų 16 straipsnio 2–4 dalys ir 18 straipsnis. Specialiosios atostogos, motinystės ar vaiko priežiūros atostogos ir šeimos ar vaikų priežiūros atostogos negali viršyti sutarties trukmės.5 skyriusAtlyginimas ir išlaidų kompensavimas133 straipsnisIšskyrus 134 ir 135 straipsnių nuostatas, kuriose numatyta kitaip, pagal analogiją taikomi Įdarbinimo sąlygų 19 straipsnis, 20 straipsnio 1–3 dalys ir 21 straipsnis ir taip pat Tarnybos nuostatų VII priedo 16 straipsnis. Komandiruočių išlaidų kompensavimo tvarka nustatoma 125 straipsnio 2 dalyje nurodytose nuostatose.134 straipsnisŠioje lentelėje pateikiama bazinės algos skalė.Lygis | 1 | 2 | 3 | 4 | 5 | 6 | 7 |Bazinė alga (dirbančių visą darbo dieną) | 1 193,00 | 1 389,85 | 1 619,17 | 1 886,33 | 2 197,58 | 2 560,18 | 2 982,61 |Lygis | 8 | 9 | 10 | 11 | 12 | 13 | 14 |Bazinė alga (dirbančių visą darbo dieną) | 3 474,74 | 4 048,07 | 4 716,00 | 5 494,14 | 6 400,67 | 7 456,78 | 8 687,15 |135 straipsnisNukrypstant nuo Tarnybos nuostatų VII priedo 4 straipsnio 1 dalies paskutinės pastraipos, ekspatriacijos išmoka negali būti mažesnė kaip 250 EUR.6 skyriusSocialinė apsauga136 straipsnisPagal analogiją taikomi 95–115 straipsniai, išskyrus 137 straipsnio nuostatas, kuriose numatyta kitaip.137 straipsnis1. Nukrypstant nuo 96 straipsnio 3 dalies antrosios pastraipos ir nepažeidžiant kitų minėtojo straipsnio nuostatų, pagal šį straipsnį apskaičiuojamos sumos negali būti mažesnės kaip 700 EUR arba didesnės kaip 2 000 EUR.2. Nukrypstant nuo Tarnybos nuostatų 77 ir 80 straipsnių ir dabartinių Įdarbinimo sąlygų 101 ir 105 straipsnių, mažiausios sumos, naudojamos apskaičiuoti pensijoms ir netekto darbingumo (invalidumo) išmokoms, atitinka bazinę Parlamento nario padėjėjo, paskirto į 1 lygio pareigas, algą.3. Europos Parlamentas į bendrą Europos Sąjungos biudžetą moka visą įmokos sumą, reikalingą finansuoti pensijos sistemai, išskyrus įmokas pagal Pareigūnų tarnybos nuostatų 83 straipsnio 2 dalį, kurios yra išskaitomos kas mėnesį iš atitinkamo asmens atlyginimo.4. 112 straipsnis taikomas tik sutartims, kurios sudarytos ne ilgesniam nei vienerių metų laikotarpiui.7 skyriusPermokų grąžinimas138 straipsnisTaikomos Tarnybos nuostatų 85 straipsnio nuostatos dėl permokų grąžinimo.8 skyriusSkundai139 straipsnisPagal analogiją taikomos Tarnybos nuostatų VII antraštinės dalies dėl apeliacinių skundų nuostatos.9 skyriusDarbo sutarties nutraukimas140 straipsnis1. Be mirties atvejų, darbo santykiai su Parlamento narių padėjėjais nutrūksta:a) sutartyje nurodytą dieną, kaip numatyta 131 straipsnio 1 dalyje;b) mėnesio, kurį Parlamento nario padėjėjui sukanka 65 metai, pabaigoje;c) mėnesio, kurį Parlamento narys baigia eiti savo pareigas, nesvarbu, ar dėl mirties, mandato atsisakymo, ar kitos priežasties, pabaigoje, jei Parlamento nario padėjėjas įdarbintas padėti vienam Parlamento nariui pagal 128 straipsnio 2 dalį;d) pasibaigus sutartyje numatytam įspėjimo terminui, per kurį Parlamento nario padėjėjui ar Europos Parlamentui suteikiama galimybė nutraukti sutartį nepasibaigus jos galiojimo terminui. Įspėjimo terminas turi būti ne trumpesnis kaip vienas mėnuo, skaičiuojant vieną mėnesį už kiekvienus tarnybos metus, ir ne ilgesnis kaip trys mėnesiai. Tačiau įspėjimo terminas negali būti pradėtas skaičiuoti motinystės atostogų arba laikino nedarbingumo atostogų metu, jei laikino nedarbingumo atostogos neužtrunka ilgiau kaip tris mėnesius. Be to, laikantis minėtųjų apribojimų šio termino skaičiavimas sustabdomas motinystės ir laikino nedarbingumo atostogų metu;e) jeigu Parlamento nario padėjėjas nebeatitinka 128 straipsnio 2 dalies a punkte nustatytų sąlygų, atsižvelgus į galimybę pagal tą straipsnį padaryti išimtį. Jeigu išimties nepadaroma, taikomas d punkte nurodytas įspėjimo terminas.2. Kai sutartis baigia galioti pagal 1 dalies c punktą arba kai Europos Parlamentas nutraukia sutartį pagal 1 dalies d punktą, Parlamento nario padėjėjas turi teisę gauti vieno trečdalio jo bazinės algos dydžio kompensaciją už laikotarpį nuo tos dienos, kurią jis baigia eiti pareigas, iki tos dienos, kurią baigia galioti jo darbo sutartis, tačiau ši kompensacija negali būti didesnė nei trijų mėnesių bazinė alga.3. Nepažeidžiant 48 ir 50 straipsnių, kurie taikomi pagal analogiją, Parlamento nario padėjėjas gali būti atleidžiamas iš tarnybos iš anksto neįspėjus, jeigu jis tyčia ar dėl aplaidumo nevykdo savo pareigų. Suteikusi atitinkamam Parlamento nario padėjėjui galimybę pasiteisinti, motyvuotą sprendimą priima 6 straipsnio pirmoje pastraipoje nurodyta tarnyba. “.FINANSINĖ TEISĖS AKTO PASIŪLYMO PAŽYMA1. PASIŪLYMO PAVADINIMASTarybos reglamentas, iš dalies keičiantis Kitų Europos Bendrijų tarnautojų įdarbinimo sąlygas (sukuriama Parlamento narių padėjėjų, akredituotų vienoje iš trijų oficialių Europos Parlamento darbo vietų, kategorija)2. BIUDŽETO EILUTĖS2.1. Biudžeto eilutės su pavadinimais12 skyrius. — Pareigūnai ir laikinasis personalas16 skyrius. — Kitos su institucijai dirbančiais asmenimis susijusios išlaidos20 skyrius. — Pastatai ir papildomos išlaidos21 skyrius. — Informatika, įranga ir kilnojamasis turtas: pirkimas, nuoma ir priežiūra23 skyrius. — Einamosios administracinės išlaidos3220 punktas. — Dokumentacijos ir bibliotekos išlaidos4200 punktas. — Europos Parlamento narių padėjėjai4220 punktas. — Pagalba Europos Parlamento nariams2.2. Priemonės ir finansinio poveikio trukmėPriemonės trukmė nenustatyta. Ji bus pradėta taikyti nuo būsimos Europos Parlamento kadencijos, prasidėsiančios 2009 m. liepos mėn.Procedūros finansinis poveikis apima dvi dalis: pirma, išlaidas, tiesiogiai susijusias su Parlamento narių padėjėjais, akredituotais vienoje iš trijų oficialių Europos Parlamento darbo vietų, ir, antra, administracines išlaidas, susijusias su Parlamento narių padėjėjų, kuriems taikomos Kitų Europos Bendrijų tarnautojų įdarbinimo sąlygos (toliau – Įdarbinimo sąlygos), reikalų tvarkymu.1) Išlaidosa) Išlaidos, tiesiogiai susijusios su Parlamento narių padėjėjaisŠiuo aspektu pasiūlymas neturi poveikio biudžetui.Išlaidos darbo užmokesčiams ir komandiruočių išlaidos bus visiškai padengiamos – išskaitomos iš kiekvienam Parlamento nariui skirto individualaus biudžeto. 2009 m. asignavimai 4 200 eilutei bus skirti perkėlus būtinas sumas iš 4 220 eilutės.Išlaidų, nesusijusių su darbo užmokesčiais, suma nekis, palyginti su išlaidomis, kurios jau dabar dengiamos iš įvairių Europos Parlamento biudžeto eilučių asignavimų.b) Išlaidos, susijusios su administracinio valdymo darbuotojais (15 papildomų darbo vietų)Parlamento narių padėjėjų reikalams tvarkyti reikės didesnių žmogiškųjų išteklių, kuriuos reikia įtraukti sudarant biudžetą.2) PajamosPagal Bendrijos tarnybos nuostatus mokant darbo užmokestį ir išmokas Parlamento narių padėjėjams ir papildomiems darbuotojams, tvarkantiems administracinius reikalus, Bendrijos biudžetas gaus pajamų, nes bus mokami Bendrijos mokestis, specialus mokestis ir pensijų kaupimo įmokos, kurie taikomi darbo užmokesčiams ir išmokoms.2.3. Biudžeto ypatybėsBiudžeto eilutė | Išlaidų rūšis | Nauja | ELPA įnašas | Šalių kandidačių įnašai | Finansinės perspektyvos išlaidų kategorija |Žr. 2.1 punktą | Neprivalomosios išlaidos | NDIF | NE | NE | NE | 5 |3. IŠTEKLIŲ APŽVALGA3.1. Finansiniai ištekliai3.1.1. Veiklos išlaidosDėl šio pasiūlymo neatsiras veiklos išlaidų.3.1.2. Administracinės išlaidos. Žr. išsamią informaciją, pateiktą 7.2.4 ir 7.2.5 punktuoseMln. EUR (tūkstantųjų tikslumu)Išlaidų rūšis | 2009 | 2010 | 2011 | 2012 | 2013 | 2014 | Iš viso |Išlaidos žmogiškiesiems ištekliams ir susijusios išlaidos | 55,701 | 111,401 | 111,401 | 111,401 | 111,401 | 111,401 | 612,706 |Kitos administracinės išlaidos | 17,998 | 35,995 | 35,995 | 35,995 | 35,995 | 35,995 | 197,973 |IŠ VISO ĮA / MA, įskaitant išlaidas žmogiškiesiems ištekliams | 73,699 | 147,396 | 147,396 | 147,396 | 147,396 | 147,396 | 810,679 |3.1.3. Suderinamumas su finansiniu programavimu( Pasiūlymas atitinka esamą finansinį programavimą.( Atsižvelgiant į pasiūlymą reikės pakeisti atitinkamų finansinės perspektyvos išlaidų kategorijų programas.( Įgyvendinant pasiūlymą gali tekti taikyti Tarpinstitucinio susitarimo nuostatas[8] (t. y. taikyti lankstumo priemonę arba patikslinti finansinę perspektyvą).3.1.4. Finansinis poveikis pajamoms( Pasiūlymas neturi finansinio poveikio pajamoms.( Pasiūlymas pajamoms turi tokį finansinį poveikį:Parlamento narių padėjėjų ir darbuotojų, tvarkančių administracinius reikalaus, mokami Bendrijos mokestis, specialus mokestis ir įmokos į Bendrijos pensijų sistemą pagal Pareigūnų tarnybos nuostatuose arba Įdarbinimo sąlygose nustatytas sąlygas, taip pat Europos Parlamento atliekamas darbdavio mokamų Bendrijos pensijų kaupimo įmokų mokėjimas Parlamento narių padėjėjų vardu.(Mln. EUR dešimtųjų tikslumu)Prieš priemonę 2008 m. | Padėtis pradėjus taikyti priemonę |Iš viso žmogiškųjų išteklių | 1438 | 1438 | 1438 | 1438 | 1438 | 1438 |4. YPATYBĖS IR TIKSLAI4.1. Trumpalaikiai ir ilgalaikiai poreikiaiIki šiol Parlamento narių padėjėjams, akredituotiems vienoje iš trijų oficialių Europos Parlamento darbo vietų, taikoma skirtinga tvarka ir dėl to susidaro skirtumai, susiję su darbo užmokesčiu, socialiniu draudimu ir sveikatos draudimu, teisėmis į pensiją ir kt. Teikiant šią priemonę siekiama įtraukti minėtuosius Parlamento narių padėjėjus į Įdarbinimo sąlygas ir sukurti atskirą kategoriją.4.2. Papildoma Bendrijos dalyvavimo naudaBendrija privalo dalyvauti, nes tik ES institucijos gali teisiškai įtraukti minėtuosius Parlamento narių padėjėjus į Įdarbinimo sąlygas.4.3. Pasiūlymo tikslai, laukiami rezultatai ir susiję rodikliai atsižvelgiant į valdymo pagal veiklos rūšis sistemąTeikiant siūlomą priemonę siekiama sukurti vienodas minėtųjų Parlamento narių padėjėjų įdarbinimo sąlygas.4.4. Įgyvendinimo metodai (orientaciniai)( Centralizuotas valdymas:( tiesioginis, vykdomas Europos Parlamento,( netiesioginis, deleguojama:( vykdomosioms agentūroms,( Bendrijų įkurtoms įstaigoms, nurodytoms Finansinio reglamento 185 str.,( nacionalinei (-ėms) viešojo sektoriaus įstaigai (-oms) ar įstaigai (-oms), teikiančiai (-čioms) viešąsias paslaugas.( Pasidalijamasis arba decentralizuotas valdymas:( kartu su valstybėmis narėmis,( kartu su trečiosiomis šalimis.( Bendras valdymas kartu su tarptautinėmis organizacijomis (nurodyti).5. STEBĖSENA IR VERTINIMAS5.1. Stebėsenos sistemaIšlaidas kontroliuos kompetentingos Europos Parlamento tarnybos.6. Kovos su sukčiavimu priemonėsBus taikomos patikimo finansų valdymo ir reguliarios ex-post kontrolės priemonės.7. IŠSAMI INFORMACIJA APIE IŠTEKLIUS7.1. Pasiūlymo tikslai, vertinant pagal finansines išlaidasTeikiant pasiūlymą siekiama įtraukti minėtuosius Parlamento narių padėjėjus į Įdarbinimo sąlygas, kad būtų užtikrintos vienodos darbuotojų, atliekančių lygiavertes funkcijas, darbo sąlygos.7.2. Administracinės išlaidos7.2.1. Žmogiškųjų išteklių skaičius ir rūšisPareigų rūšys | Darbuotojai, skiriami priemonei įgyvendinti iš esamų ir (arba) papildomų išteklių (darbo vietų arba visos darbo dienos ekvivalentų skaičius) |2009 | 2010 | 2011 | 2012 | 2013 | 2014 |Pareigūnai arba laikinasis personalas (12 skyrius) | AD | 3 | 3 | 3 | 3 | 3 | 3 |AST | 12 | 12 | 12 | 12 | 12 | 12 |Europos Parlamento narių padėjėjai (4200 punktas) | 1423 | 1423 | 1423 | 1423 | 1423 | 1423 |IŠ VISO | 1438 | 1438 | 1438 | 1438 | 1438 | 1438 |7.2.2. Užduočių, susijusių su priemone, aprašymasParlamento narių padėjėjų administracinių reikalų tvarkymasPagalba Parlamento nariams7.2.3. Žmogiškųjų išteklių (numatytų teisės aktais) šaltiniai( Šiuo metu programos valdymui skirtos darbo vietos, kurias reikia pakeisti arba pratęsti.( Darbo vietos, pagal MPS (metinę politikos strategiją) / PBP (preliminarų biudžeto projektą) iš anksto skirtos n-tiesiems metams.( Darbo vietos, kurių paprašyta vykstant 2009 m. biudžeto procedūrai – 15.( Darbo vietos, kurios bus perskirstytos naudojant valdymo tarnybos išteklius (vidinis perskirstymas) – 1 423.( Darbo vietos, reikalingos n-tiesiems metams, tačiau nenumatytos tų metų MPS / PBP.7.2.4. Išlaidos žmogiškiesiems ištekliams ir susijusios išlaidos[pic]Pareigūnai ir laikinasis personalas (skaičiavimo būdas)Orientacinis vidurkis apskaičiuotas 3 AD5 kategorijos darbo vietoms ir 12 AST1 kategorijos darbo vietų. Į šias sumas įeina darbo užmokestis, išmokos ir kompensacijos, taip pat įprasti darbdavio mokami mokesčiai už šios kategorijos darbuotojus pagal Pareigūnų tarnybos nuostatus.Reikalingi asignavimai ir punktai bus įtraukti sudarant biudžetą.Parlamento narių padėjėjai (skaičiavimo būdas)Apskaičiuotas orientacinis vidurkis:– 1 423 padėjėjams (skaičiuojama būsimiems 736 Parlamento nariams atsižvelgiant į dabartinę padėtį),– darbo užmokesčiai ir išmokos šeimai, grindžiamos specialiomis atlygio sąlygomis, numatytomis šiame pasiūlyme,– ekspatriacijos ir gyvenimo užsienyje išmokos pagal Įdarbinimo sąlygas, taikoma išimtis dėl šiame pasiūlyme numatytų kitokių ribų,– darbdavių mokamos sveikatos draudimo, draudimo nuo nelaimingų atsitikimų ir nuo nedarbo įmokos pagal Įdarbinimo sąlygas,– komandiruočių išlaidos (fiksuoto dydžio),– faktinės darbdavių mokamos Parlamento narių padėjėjų pensijų kaupimo įmokos.Asignavimai paskirstyti pagal lygius atlikus apytikrius skaičiavimus atsižvelgiant į dabartinę padėtį:– 1 lygis: 5,18 %, t. y. 73,71 padėjėjo,– 2 lygis: 2,16 %, t. y. 30,74 padėjėjo,– 3 lygis: 1,59 %, t. y. 22,63 padėjėjo,– 4 lygis: 2,74 %, t. y. 38,99 padėjėjo,– 5 lygis: 6,49 %, t. y. 92,35 padėjėjo,– 6 lygis: 5,04 %, t. y. 71,72 padėjėjo,– 7 lygis: 10,09 %, t. y. 143,58 padėjėjo,– 8 lygis: 9,51 %, t. y. 135,33 padėjėjo,– 9 lygis: 13,69 %, t. y. 194,81 padėjėjo,– 10 lygis: 11,96 %, t. y. 170,19 padėjėjų,– 11 lygis: 18,87 %, t. y. 268,52 padėjėjo,– 12 lygis: 8,79 %, t. y. 125,08 padėjėjo,– 13 lygis: 1,87 %, t. y. 26,61 padėjėjo,– 14 lygis: 2,02 %, t. y. 28,74 padėjėjo.Atitinkami asignavimai jau dengiami iš turimų išteklių.7.2.5. Išlaidos žmogiškiesiems ištekliams ir susijusios išlaidosMln. EUR (tūkstantųjų tikslumu)2009 | 2010 | 2011 | 2012 | 2013 | 2014 | IŠ VISO |Kitos administracinės išlaidos. – Administracinis darbuotojų valdymas (12, 16, 21, 23 skyriai) | 0,210 | 0,420 | 0,420 | 0,420 | 0,420 | 0,420 | 2,310 |Kitos administracinės išlaidos. – Parlamento narių padėjėjai (12, 16, 21, 23 skyriai; 4200 punktas) | 17,788 | 35,575 | 35,575 | 35,575 | 35,575 | 35,575 | 195,663 |Iš viso administracinių išlaidų, nepriskiriamų išlaidoms žmogiškiesiems ištekliams ir susijusioms išlaidoms | 17,998 | 35,995 | 35,995 | 35,995 | 35,995 | 35,995 | 197,973 |Kitos administracinės išlaidos (skaičiavimo būdas)Skaičiuojama remiantis išlaidų vidurkiu, pagal kurį atsižvelgiama į kitas darbuotojų / administracines išlaidas, veiklos ir infrastruktūros išlaidas.Apskaičiuotas vidurkis lygus maždaug 28 000 EUR per metus administracinius reikalus tvarkantiems darbuotojams ir 25 000 EUR per metus Parlamento narių padėjėjams.Parlamento narių padėjėjams skirti asignavimai šiuo metu jau įtraukti į Europos Parlamento biudžetą siekiant patenkinti vietoje akredituotų Parlamento narių padėjėjų poreikius pagal galiojančias taisykles.Administracinius reikalus tvarkantiems darbuotojams būtini asignavimai turės būti įtraukti sudarant biudžetą.[1] OL C , , p. .[2] OL C , , p. .[3] OL C , , p. .[4] OL C , , p. .[5] OL L 262, 2005 10 7, p. 1.[6] 1968 m. vasario 29 d. Tarybos reglamentas (EEB, Euratomas, EAPB) Nr. 259/68 nustatantis Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas (OL L 56, 1968 3 4, p. 1).[7] 2007 m. birželio 19 d. sprendimas byloje T-473/04, Asturias Cuerno prieš Komisiją , dar nepaskelbtas Rinkinyje.[8] Žr. Tarpinstitucinio susitarimo 19 ir 24 punktus.